OpenLLM-France/wikimedia huggingface dataset:
# Foment de la Sardana de Rubí

El Foment de la Sardana de Rubí és una de les obres de tot l'entorn cultural que es va impulsar a principi dels anys 1920, sota l'auspici del Dr. Guardiet. La primera audició pública, i que s'agafa com a referència de la seva fundació, és el 23 d'octubre de 1927. Els fundadors, Joan Vila, Leandre Solà i Rossend Batlló, amb la col·laboració del Dr. Guardiet, van aconseguir reunir 99 socis. Amb el que es recaptava de les aportacions dels Socis i col·laboradors es feia una audició de sardanes cada mes.
Des de la seva fundació ha tingut com a finalitat la difusió i enaltiment de la sardana. Des de llavors i fins ara ha passat per diferents etapes. La primera seria fins a l'any 1936. Després hi va haver el parèntesi de la guerra i a partir dels anys 40 es va tornar a engegar, refundat amb el nom de Fomento de la Danza de la Parroquia de San Pedro de Rubí. Amb motiu de la celebració del 50è aniversari, l'any 1977, es va recuperar el nom original de Foment de la Sardana.
L'any 2002, amb motiu de la celebració del 75è. Aniversari, li fou atorgat el Premi a la Continuïtat per l'Obra del Ballet Popular. Actualment el Foment de la Sardana de Rubí organitza anualment un total de 14 audicions i 3 Concerts de sardanes, com activitats ordinàries; 2 o 3 audicions i 1 concert de sardanes per a la Festa Major; diversos cursets d'ensenyament de sardanes; i col·labora també en l'organització de l'Aplec de Rubí. Participa en tots aquells actes i festes destacades com són Sant Jordi, Festa Major de Sant Roc o la Diada Nacional de Catalunya; o col·laborant també amb l'Ajuntament i diverses Associacions i Entitats de Rubí.
S'han editat 6 enregistraments amb sardanes dedicades a Rubí: el 1r amb motiu de la celebració de les Noces d'Or; el 2n amb motiu del Mil·lenari de Rubí; el 3r per a celebrar el 70è aniversari de l'Entitat; i els 4t i 5è amb motiu de la celebració del 75è Aniversari de la nostra fundació, l'any 2002; el sisè i darrer fou editat amb motiu del 80è aniversari, el 2007. Justament aquest any 2007 s'instaurà la celebració del 1r. Concert de Primavera, amb la participació de la Cobla La Principal del Llobregat i de l'Esbart Dansaire de Rubí. Amb aquest concert es vol impulsar la col·laboració amb altres entitats de Rubí, havent-hi participat fins ara la Coral Conturbat-me, l'Obrador Coral i la Coral Unió Rubinenca. Aquest any hi prendran part l'Orquestra de Cambra Miquel Casas Bell i la Coral Capella de Música Santa Maria de Mollet.

## Referències

* ↑ «Foment de la Sardana de Rubí». Gran Enciclopèdia Catalana. Barcelona: Grup Enciclopèdia Catalana.
* ↑ Història al web del Foment de la Sardana
* ↑ Joia rubinenca (Rovira i Reixach, Carles) Al 75è aniversari del Foment Arxivat 2017-04-24 a Wayback Machine., portalsardanista.cat
* ↑ Foment de la Sardana de Rubí - Balls Populars al portal de la Cultura popular de Rubí

## Enllaços externs

* Web de Foment de la Sardana
* Foment de la Sardana a rubitv
# Nashville (pel·lícula)

Nasville és una pel·lícula estatunidenca dirigida per Robert Altman, estrenada el 1975. Va ser subtitulada en català

## Argument

Aquesta pel·lícula explica històries que es creuen de diversa gent connectada al negoci de la música a Nashville. Barbara Jean és la reina de Nashville però és a prop de la ruïna. Linnea i Delbert Reese tenen un matrimoni vacil·lant i 2 nens sords. Opal és una periodista britànica que visita l'àrea. Aquestes i altres històries s'ajunten en un clímax dramàtic: un mosaic visual i auditiu molt americà en el seu bicentenari.

## Repartiment

* David Arkin
* Richard Baskin
* Barbara Baxley
* Ned Beatty
* Karen Black
* Ronee Blakley
* Timothy Brown
* Keith Carradine
* Geraldine Chaplin
* Robert DoQui
* Shelley Duvall
* Allen Garfield
* Henry Gibson
* Scott Glenn
* Jeff Goldblum
* Barbara Harris
* David Hayward
* Merle Kilgore
* Michael Murphy
* Allan F. Nicholls
* Dave Peel
* Cristina Raines
* Bert Remsen
* Lily Tomlin
* Gwen Welles
* Keenan Wynn

## Premis i nominacions
### Premis

* Oscar a la millor cançó original per I'm Easy (1975)
* Globus d'Or a la millor cançó original per I'm Easy (1976)

### Nominacions

* Oscar al millor director per Robert Altman
* Oscar a la millor actriu secundària per Ronee Blakley i Lily Tomlin
* César a la millor pel·lícula estrangera

## Referències

* ↑ The New York Times. Nashville (en anglès). The New York Times.
# Font de la Budellera

La font de la Budellera és una font natural situada a l'inici del torrent de la Budellera, a l'obaga del cim del Tibidabo, prop de Vallvidrera, Barcelona. Amagada en un fondal d'una atracció i una bellesa singular, és la font més popular de les que es conserven al Parc Natural de la Serra de Collserola.
L'aigua surt per la boca d'un relleu d'una cara encastada en una gran paret. El frontal de la font i la bassa estan sota unes grans voltes recobertes de vegetació. L'entorn està format per tres terrasses molt amples, comunicades per escales de pedra vista. Destaca la terrassa inferior amb un tram d'escales amples i ben conservades on l'aigua canalitzada circula pel mig.
El projecte d'enjardinament de la font va ser realitzat el 1918 per l'arquitecte paisatgista francès Jean Claude Nicholas Forestier. Es va restaurar el 1988 i s'hi col·locà una obra d'Antoni Tàpies que representa l'escut de Barcelona. També es va restaurar el 2007, després dels desperfectes causats per les pluges de la tardor anterior.
Sobre l'origen del topònim hi ha versions diferents. Una el relaciona amb les propietats medicinals de l'aigua per prevenir i curar els mals d’estómac (budells). L'altra fa referència a una casa que hi havia als seus peus l'any 1860, en la qual hi fabricaven cordes per guitarres, que es feien amb budells d'animals assecats o salats, que les budelleres estovaven amb l'aigua de la font abans de trenar-los.

## Referències

* 1 2 «Font de la Budellera». Parc de Collserola.
* ↑ «Àrea d'estada de la Font de la Budellera». Diputació de Barcelona. Arxivat de l'original el 2023-04-05. [Consulta: 5 abril 2023].
* 1 2 3 «Font de la Budellera». Fonts de Collserola.
* ↑ «Escut de Barcelona a la Font de la Budellera». Ajuntament de Barcelona, 01-10-2004.
# Partit Popular Unit

Partit Popular Unit (polonès Zjednoczone Stronnictwo Ludowe, ZSL) fou un partit polític polonès d'ideologia agrarista, fundat el 27 de novembre de 1949 en la República Popular de Polònia amb les restes del Partit Popular de Stanisław Mikołajczyk. En la pràctica, però esdevingué un satèl·lit del Partit Obrer Unificat Polonès i va mantenir una representació proporcional al Sejm des de les eleccions parlamentàries poloneses de 1947 a les de 1985.
Després de les eleccions parlamentàries poloneses de 1989 va donar suport Solidarność. Després del Congrés de 27 de novembre de 1989 el partit es transformà i finalment adoptà el nom de Partit Popular Polonès.

## Resultats electorals
### Sejm

| Any | Líder | Vots | % | Escons | +/– | Pos. |
| 1952 | Józef Niećko | Dins del FJN | Dins del FJN | 90 / 425 | Nou | 2n |
| 1957 | Stefan Ignar | Dins del FJN | Dins del FJN | 118 / 459 | 28 | = 2n |
| 1961 | Stefan Ignar | Dins del FJN | Dins del FJN | 117 / 460 | 1 | = 2n |
| 1965 | Czesław Wycech | Dins del FJN | Dins del FJN | 117 / 460 | = | = 2n |
| 1969 | Czesław Wycech | Dins del FJN | Dins del FJN | 117 / 460 | = | = 2n |
| 1972 | Stanisław Gucwa | Dins del FJN | Dins del FJN | 117 / 460 | = | = 2n |
| 1976 | Stanisław Gucwa | Dins del FJN | Dins del FJN | 113 / 460 | 4 | = 2n |
| 1980 | Stanisław Gucwa | Dins del FJN | Dins del FJN | 113 / 460 | = | = 2n |
| 1985 | Roman Malinowski | Dins del PRON | Dins del PRON | 106 / 460 | 7 | = 2n |
| 1989 | Roman Malinowski | 8,865,102 (Circum.) | N/A | 76 / 460 | 41 | 3r |
| 1989 | Roman Malinowski | 74,921,230 (llista) | 48.82 | 76 / 460 | 41 | 3r |

## Presidents del partit

* 1949-1953 Józef Niećko
* 1953-1956 Władysław Kowalski
* 1956-1962 Stefan Ignar
* 1962-1971 Czesław Wycech
* 1971-1981 Stanisław Gucwa
* 1981 Stefan Ignar
* 1981-1989 Roman Malinowski
* 1989 Dominik Ludwiczak
# Konkani

El konkani o concani (devanagari: कोंकणी, Kōṅkaṇī, alfabet llatí: Konknni;കൊങ്കണി) és una de les llengües nacionals de l'Índia, que pertany a família de les llengües indoeuropees. És una llengua indoària, que es parla a la costa oest de l'Índia, a la zona anomenada divisió de Konkan.
El konkani inclou un nombre significatiu de préstecs derivats de les llengües dravídiques. D'altres llengües com el portuguès, el canarès, el marathi i el persa, també han exercit una forta influència.

## Referències

* ↑ «Diccionari de llengües del món | TERMCAT». [Consulta: 13 juliol 2022].
# Enrique Ruiz Escudero

Enrique Ruiz Escudero (Madrid, 24 de desembre de 1967) és un metge i polític espanyol, diputat de la viii i ix legislatures de l'Assemblea de Madrid, conseller de Sanitat de la Comunitat de Madrid des de 2017.

## Biografia
### Formació

Nascut el 24 de desembre de 1967 a Madrid, es va llicenciar en Medicina i Cirurgia per la Universitat Complutense de Madrid. És metge de professió, col·legiat com a pediatre.

### Activitat al PADE

Ruiz Escudero, militant del Partit Popular (PP) a Pozuelo de Alarcón, que hauria estat expulsat del partit durant el mandat com a alcalde de José Martín Crespo, va ser cap de llista del Partit Demòcrata Espanyol (PADE), un partit molt conservador a la dreta del PP, en les eleccions municipals de Pozuelo d'Alarcón de 1999 i de 2003. També va ser el cap de llista del PADE a les eleccions al Parlament Europeu de 2004.

### Retorn al PP

Ruiz Escudero, que es va incorporar com a independent a la llista del PP liderada per Esperanza Aguirre per a les eleccions a l'Assemblea de Madrid de 2007, va resultar elegit diputat autonòmic de la viii legislatura de la cambra. El PADE se disolvería finalmente en mayo de 2008.
Reelegit diputat a les eleccions a l'Assemblea de Madrid de 2011 dins de la llista del PP.
Elegit president de l'organització local del PP de Pozuelo d'Alarcón al setembre de 2017,també aquest mes, amb la sortida de Jesús Sánchez Martos de la conselleria de Sanitat de la Comunitat de Madrid després de ser reprovat per l'Assemblea de Madrid, es va convertir en el nou conseller de Sanitat.

## Referències

* ↑ «Ilmo. Sr. D. Enrique Ruiz Escudero». Asamblea de Madrid. Arxivat de l'original el 2018-02-08. [Consulta: 31 octubre 2018].
* ↑ «Enrique Ruiz Escudero». Comunidad de Madrid.
* 1 2 3 4 5 González, Marco «¿Quién es el nuevo consejero de Sanidad que ha nombrado Cifuentes?». El Boletín, 26-09-2017.
* ↑ Pozuelo, Juan «Enrique Ruiz Escudero traicionó al PP de Pozuelo. Es historia política de la Villa aunque Cristina Cifuentes no lo sepa y nos lo mande como salvador». El Correo de Pozuelo, 13-09-2017.
* ↑ García Martín, Javier «Enrique Ruiz Escudero, el punto para suturar la brecha». Madridiario, 08-10-2017.
* ↑ «Enrique Ruiz Escudero, nuevo presidente del PP de Pozuelo». La Vanguardia, 17-09-2017.
* ↑ Carreras, Sol «Sánchez Martos abandona Sanidad tras caer en desgracia por el "dobla, dobla"». La Vanguardia, 23-09-2017.
* ↑ Medialdea, Sara «Cifuentes: cambio de gobierno porque «comienza una nueva etapa»». ABC, 26-09-2017.
# Tapirus californicus

Tapirus californicus és una espècie extinta de mamífer perissodàctil de la família dels tapírids que visqué a Nord-amèrica durant el Plistocè, fa entre 12.000 anys i 1,8 milions d'anys. Se n'han trobat restes fòssils a Califòrnia, Nou Mèxic i Oregon (Estats Units). Es calcula que devia fer uns 140 cm de llargada i pesar uns 225 kg. Tenia els ossos nasals escurçats per facilitar l'ancoratge de músculs i lligaments forts en suport d'una probòscide com la que presenten els seus parents moderns. El nom específic californicus significa ‘californià’ en llatí.

## Referències

* 1 2 Entrada «Tapirus californicus» de la Paleobiology Database (en anglès). [Consulta: 7 febrer 2025].
* ↑ Carlton, 2019, «Tapirus californicus».
* ↑ Colbert, M.; R. Schoch 1998. «Tapiroidea and other moropomorphs». A: C. Janis, K. Scott, L. Jacobs, (editors) Evolution of Tertiary Mammals of North America. Volume I: Terrestrial carnivores, ungulates, and ungulate-like mammals. Cambridge University Press.

## Bibliografia

* Carlton, R. L. A Concise Dictionary of Paleontology (en anglès). 2a edició. Springer, 2019. ISBN 978-3-030-25586-2.
# Brandon Roy

Brandon Roy (Seattle, 23 de juliol de 1984) és un entrenador i és un exjugador de bàsquet estatunidenc que disputà 6 temporades a la NBA. Va ser nomenat rookie de l'any 2007. Actua com a entrenador en cap de l'equip de bàsquet de nois a la Garfield High School de Seattle. Roy va jugar sis temporades a la National Basketball Association (NBA) amb els Portland Trail Blazers i els Minnesota Timberwolves . Va ser seleccionat sisè al draft de l'NBA de 2006, després d'haver completat quatre anys jugant als Washington Huskies. El seu sobrenom era " B-Roy ", però també se'l va referir com " el Natural " pel locutor dels Trail Blazers Brian Wheeler. El 10 de desembre de 2011, Roy va anunciar la seva retirada del bàsquet a causa d'una afecció degenerativa del genoll, encara que va tornar el 2012 per jugar cinc partits amb els Timberwolves.
Nascut a Seattle, Roy es va fer conegut pel seu impacte immediat als Trail Blazers. Zach Randolph, llavors el capità de l'equip, va ser cedit als New York Knicks al final de la primera temporada de Roy la temporada 2006-07, la qual cosa va obrir el camí perquè Roy assumís un paper de lideratge a l'equip. Aquella temporada, Roy va guanyar el premi al principiant de l'any de l'NBA en una votació gairebé unànime. Va ser nomenat per a dos equips All-NBA i com a reserva per als All-Star Games de 2008, 2009, i 2010.

## Referències

* ↑ «Brandon Roy». Arxivat de l'original el January 17, 2009. [Consulta: 3 desembre 2008].
* ↑ «Broadcaster of the Week: Brian Wheeler, Trail Blazers». NBA.com. Arxivat de l'original el May 3, 2009. [Consulta: 14 maig 2009].
* ↑ «Blazers' Brandon Roy to retire». ESPN.com, 10-12-2011. Arxivat de l'original el February 4, 2020. [Consulta: 4 febrer 2020].
* ↑ Meagher, Sean «Trail Blazers: Brandon Roy issues statement on his retirement: 'It was a great ride'». The Oregonian, 10-12-2011.
* ↑ «NBA.com – Trail Blazers' Brandon Roy». NBA.com. Arxivat de l'original el January 16, 2012. [Consulta: 16 novembre 2008].
* ↑ «Brandon Roy Statistics». Basketball References. Arxivat de l'original el October 22, 2008. [Consulta: 8 novembre 2008].
* ↑ «Two Hometown Hornets Named as Reserves for 2008 NBA All-Star Game». NBA. Arxivat de l'original el March 21, 2010. [Consulta: 17 maig 2010].
* ↑ , 29-01-2009.
# Rafael Egusquiza Basterra

Rafael Egusquiza Basterra (Bilbao, 14 de juliol de 1935 - Areeta, 1 de juny de 2017) fou un jugador d'hoquei sobre herba basc, guanyador d'una medalla olímpica.
Amb 25 anys va participar en els Jocs Olímpics d'Estiu de 1960 realitzats a Roma (Itàlia), on va aconseguir guanyar la medalla de bronze amb el combinat espanyol d'hoquei sobre herba en guanyar a la final el combinat britànic. Aquesta fou la seva única participació olímpica.
Entre el 1973 i el 1977 fou membre de la directiva de l'Athletic Club presidida per Félix Oraá. Agent de duanes de professió, va ocupar el càrrec de president del Col·legi Oficial d'Agents de Duanes de Bilbao, càrrec que exercí durant 20 anys. Entre el 1990 i el 2001 fou president del Consell General d'Agents de Duanes d'Espanya.

## Referències

* ↑ Correo, El. «Rafael de Egusquiza y Basterra | Esquela» (en castellà), 02-06-2017. [Consulta: 5 febrer 2025].
* ↑ «Olympedia – Rafael Egusquiza». [Consulta: 5 febrer 2025].
* ↑ «Fallecimiento de un exdirectivo | Athletic Club Website Oficial» (en castellà). [Consulta: 5 febrer 2025].
* ↑ «Fallece Rafael Egusquiza Basterra, presidente del Consejo General de Agentes de Aduanas» (en castellà), 02-06-2017. [Consulta: 5 febrer 2025].
# Ball Arena

El Ball Arena (també conegut com a The Can) és un pavelló multiesportiu situat a Denver, Colorado. És la llar de diversos equips de diferents esports, com són Colorado Avalanche, Denver Nuggets, Colorado Mammoth i Colorado Crush. Quan no és usat per cap conjunt de Denver, el pavelló sovint és utilitzat per a concerts musicals. El Pepsi Center, a més, servirà com seu de la Convenció Nacional Democràtica de 2008.

## Construcció

El Ball Arena va ser construït com a part del programa esportiu de millora juntament amb el Coors Field, casa de Colorado Rockies, i l'Invesco Field, de Denver Broncos. El complex va ser construït per a ser fàcilment accessible, sent allotjat en la Speer Boulevard, carretera principal del centre de Denver, i amb una sortida propera a la Interstate 25. A més, en el costat oest del complex, hi ha una estació ferroviària, la Pepsi Center/Elitch Gardens.
El 20 de novembre de 1997 es va començar a construir el pavelló, sent acabat l'octubre de 1999. L'obertura del complex està marcada pel concert que va donar Celine Dion. La capacitat de l'estadi és de 19.309 per als partits de bàsquet i de 18.007 per a l'hoquei i lacrosse. També inclou un camp d'entrenament de bàsquet usat pels Nuggets, i el restaurant Blue Sky Grill, accessible tant des de dintre com per fora del complex.
Abans de la construcció, Denver Nuggets i Colorado Avalanche jugaven al McNichols Sports Arena, un pavelló que des de llavors ha estat derruït i actualment serveix com a pàrquing de l'Invesco Field.

## Esdeveniments

El Ball Arena va ser amfitrió de diversos esdeveniments esportius, com l'All-Star de l'NHL i NBA el 2001 i 2005 respectivament, o les Finals de l'Stanley Cup el 2001. De 2004 a 2006, va servir com seu del torneig masculí de bàsquet de la Mountain West Conference. El 2004, Denver va ser seleccionat com una de les cinc ciutats a albergar el Dew Action Sports Tour, una nova franquícia d'esports extrems que va començar el 2005. Titulat Right Guard Open, l'esdeveniment inaugural va ser albergat pel Pepsi Center del 6 al 10 de juliol. El Dew Action Sports va tornar a Denver el 2006 del 13 al 16 de juliol.

## Enllaços externs

* Web oficial del Ball Arena
# Dora Postigo Salvatore

Dora o Dora Salvatore, nom artístic de Dora Postigo Salvatore (Madrid, 9 d'abril de 2004) és una actriu i cantant espanyola, filla de la model i cantant Bimba Bosé i del músic i productor Diego Postigo. Té una germana menor, June.
Musicalment, la seva veu és pròpia d'una intèrpret de blues i combina diversos estils: soul, rhythm and blues, pop, neo-bolero i electrònica indie.

## Trajectòria

Va començar a tocar el piano amb cinc anys, i amb nou ja estava fent les seves versions de temes d'Ella Fitzgerald o Kendrick Lamar. Va començar a pujar vídeos a YouTube dos anys després, rebent moltes visites. Això li va servir per convertir-se en la vocalista del grup Creative Junior Big Band tan sols un any després. Va realitzar el seu primer concert l'any 2017 en el Hard Rock Cafe de Madrid, en companyia del seu pare i la seva germana, mesos després de la mort de la seva mare, i amb 13 anys va començar a compondre les seves pròpies cançons. El novembre de 2017 va actuar amb la seva banda al Festival de Jazz de Madrid.
Als 14 anys va publicar el seu primer single, «Saving Star» (2019), amb el qual va obtenir moltes reproduccions a Spotify. El van seguir els singles «Call Me Back» (2019), «Home» (2019) i «Ojos de serpiente» (2020), un tema compost per ella mateixa i dirigit per Paco León i que va ser estrenat en el programa Operación Triunfo. A partir de llavors van arribar «Stay» (2020), «Hoy» (2020), «Oxena» (2020), «Quiéreme» (2021), «La Bestia» ft. Delaporte (2021) i Flores de abril (2022). El març del 2022 va publicar el senzill Im Press, un avançament del seu EP debut.
El novembre de 2018 va debutar com a model per a la firma Davidelfín, de la qual n'havia estat musa la seva mare. Tres anys més tard es va anunciar també el seu debut al món de l'actuació, amb un paper protagonista, per a la pel·lícula de Netflix Rainbow, dirigida per Paco León, el rodatge del qual va començar l'estiu d'aquell mateix any.
El seu primer concert internacional tindrà lloc el maig de 2022 a Brighton (Anglaterra), a The Great Escape 2022.

## Referències

* ↑ La decisión definitiva de Dora, hija de Bimba Bosé y Diego Postigo, que afecta a su vida y a su profesión
* 1 2 Dora Postigo se transforma por enésima vez para 'homenajear' a su madre: su nuevo paso en su carrera
* 1 2 La hija de Bimba Bosé lanza su primer disco a los 14 años
* 1 2 Dora anuncia ‘Im Press', nuevo adelanto de su EP debut
* ↑ La Creativa Junior Big Band debuta en los míticos conciertos de Radio 3
* ↑ Dora y June, las hijas de Bimba Bosé, en su primer concierto
* 1 2 La hija de Bimba Bosé, modelo para Davidelfín
* ↑ Dora Postigo, hija de Bimba Bosé, deslumbra en ‘Operación Triunfo’
* ↑ «Rainbow», el debut en el cine de Dora Postigo de la mano de Paco León
# Ocells parlants

Els ocells parlants són ocells capaços d'imitar la parla humana. Els ocells parlants tenen diferents graus d’intel·ligència i capacitats de comunicació: alguns, com el corb, un ocell altament intel·ligent, només pot imitar unes quantes paraules i frases, mentre que alguns periquitos tenen un vocabulari de gairebé dues mil paraules. Les espècies del gènere Gracula són uns animals domèstics força coneguts per les seves habilitats de parla, així com el seu parent, l'estornell vulgar qui també és un eficient imitador.

## Alguns ocells famosos
### Periquitos

El 1995 un periquito anomenat Puck va ser acreditat pel Llibre Guinness dels rècords com l'ocell amb el vocabulari més extens, amb 1.728 paraules.

### Lloros grisos

Els lloros grisos són particularment coneguts per les seves habilitats cognitives. Alguns dels lloros grisos més famosos són Alex, Prudle, N'kisi, i Einstein, com a exemple recent. La majoria de les espècies de lloro són capaces d'imitar paraules humanes. Moltes poden usar frases dins d'un context. La cotorreta de pit gris (Myiopsitta monachus) és famosa per les seves habilitats de parla. Hi ha exemplars, però, que només emeten xiscles forts i molt aguts.

#### Alex

Alex tenia un vocabulari de 100 paraules, però es va convertir en un dels ocells més famosos gràcies a les seves habilitats cognitives. El 2005, World Science va publicar que Alex entenia el concepte del nombre zero. Alex va morir el 6 de setembre de 2007.

#### Prudle

Prudle va mantenir el rècord Guinness de l'ocell amb el vocabulari més gran durant molts anys, amb un vocabulari de 800 paraules documentades.

#### N'kisi

N'kisi és conegut pel seu ús impressionant del vocabulari anglès i altres habilitats. El gener de 2004, es va documentar que tenia un vocabulari de 950 paraules i va mostrar signes de tenir sentit de l'humor. Es creu que N'kisi és un dels exemplars amb més vocabulari humà en el món animal.

#### Einstein

Einstein va aparèixer en molts programes de televisió i es va fer famós per la seva habilitat per imitar sons i la veu humana. En alguns vídeos es pot veure imitant el so d'un làser o un riure malèfic. Stephanie White entrena a aquest exemplar.

## Referències

* ↑ «Can Crows Talk Like Parrots in Human Voice – Science Facts» (en anglès americà). Arxivat de l'original el 2023-02-03. [Consulta: 9 febrer 2023].
* ↑ Talking Starlings
* ↑ Claire Folkard (ed.). Guinness World Records 2004. Guinness World Records Limited, p. 54. ISBN 0-85112-180-2.
* ↑ Amazon.com: The Alex Studies: Cognitive and Communicative Abilities of Grey Parrots: Books: Irene Maxine Pepperberg
* ↑ «Researchers explori whether parrot has concept of zero». Arxivat de l'original el 2007-09-03. [Consulta: 17 juny 2012].
* ↑ & aid = 2268 African Grey Parrot
* ↑ «Animal world's communication kings». BBC News, 01-05-2007.
* ↑ Einstein the Parrot|Profile on TED.com

## Bibliografia

* Smith, Fran, Friendly Feathers: Life with Pierre, an African Grey Parrot (anglès), ISBN 978-0-615-22232-5.

## Vegeu també

* Passeriforme.
* Ocell cantaire.
* Eos bornea té l'habilitat d'imitar sons i paraules.

## Enllaços externs

* Enregistraments d'un lloro gris parlant.